gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl pt es gl pt pt gl gl gl gl gl gl gl pt es pt lt gl en ca pt gl gl gl en pt gl es
Praias – Turismo Concello de Barreiros – Galego
GAL  |  ES  |  EN
Barreiros en 3 días
Mapas, folletos e guías
Infinitas praias de fina e branca area
Sen dúbida, a icona turística de Barreiros son as súas inmensas praias de area branca e fina. Desde a veciña Praia de As Catedrais, en Ribadeo, ata a ría de Foz – Masma esténdense oito quilómetros de areais consecutivos. Unha espectacular paisaxe para a contemplación, pero tamén para a práctica de actividades de turismo activo e, como non, para gozar das suaves temperaturas do norte.
Longos e relaxantes paseos
Aquí poderás facer longos e relaxantes paseos, deixándote acariñar pola brisa do mar e sentindo a area húmida baixo os teus pés, ou pasar divertidas xornadas coa túa familia gozando da súa amplitude e escasa ocupación.
Alén de ser un espazo de ocio constitúen un lugar para contemplar as diferentes formacións xeolóxicas así como a súa ampla biodiversidade xa que, tanto ao nivel da area, coma do cantil teñen o seu hábitat interesantes comunidades animais e vexetais ocupando os distintos espazos en función da exposición á ondada, ás salpicaduras mariñas, ao vento e ao tipo de sustrato.
O mar, fonte de saúde
Outra prezada característica é a riqueza de iodo destas augas mariñas. Grazas á variedade de algas, os nosos areais atópanse entre os máis iodados de España. Así, a xente do interior achegábase outrora para tomar os baños de setembro, chamados de “As  Carolas”, e darse esa cura de saúde que se lle atribúe a este mineral.
O extenso paseo marítimo, que forma parte do Camiño Natural Ruta do Cantábrico, conforma unha boa opción para o encontro co mar xa que o percorrido convértese nun perfecto miradoiro sobre este litoral.
Praia de San Bartolo
Praias de Lóngara e Punta Corveira (canina)
Praia de A Pasada
Reserva visita na veciña Praia das Catedrais (Ribadeo)
Plans para gozar das praias de Barreiros
Camiño Natural Ruta do Cantábrico
Santo Estevo do Ermo
Achégate ás nosas praias
Centro Sociocultural, Rúa Vila, 78 bis.
De luns a venres de 10:00h a 13:30h.